Departament d'Agricultura, Alimentació i Acció Rural
Del procés de simplificació de la normativa reguladora de la política agrària rural que va endegar la Comissió Europea l'any 2005 mitjançant la Comunicació de 19 d'octubre de 2005 "Simplificar i legislar millor en el marc de la política agrícola comuna", n'ha derivat, entre d'altres normes, el Reglament (CE) 1234/2007, del Consell, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
El Reglament (CE) 1234/2007 va derogar el Reglament CEE 3220/84, del Consell, de 13 de novembre, pel qual es va determinar el model comunitari de classificació de canals de porc, amb l'objectiu de permetre un pagament equitatiu als productors en funció del pes i de la composició de les canals lliurades als escorxadors i que va donar lloc a l'aprovació del Decret 251/2005, de 22 de novembre, pel qual s'estableixen les mesures d'implementació d'un sistema de pesatge, classificació i marcatge de canals porcines.
Pel que fa a la classificació de les canals, el Reglament (CE) 1234/2007 estableix, en el seu article 42, que els models comunitaris de classificació de canals s'aplicaran, d'acord amb les normes establertes pel Reglament mateix, en els sectors de la carn de vacum, per a les canals de vacum pesat, i en el sector de la carn de porc, per a les canals de porc, excepte els animals utilitzats per a la reproducció.
L'esmentat Reglament (CE) 1234/2007, que és aplicable des de l'1 de gener de 2009, ha estat desplegat pel Reglament (CE) 1249/2008, de la Comissió, de 10 de desembre de 2008, pel qual s'estableixen disposicions d'aplicació relatives als models comunitaris de classificació de les canals de vacum, porcí, oví i la comunicació dels seus preus.
Entre les novetats introduïdes per la nova regulació comunitària de vigència i aplicabilitat directa a Catalunya destaca la previsió de realització de controls sobre el terreny, als quals resten obligades les autoritats competents dels estats membres, i l'establiment del model comunitari de classificació obligatòria de les canals de porc que s'ha de dur a terme a tots els escorxadors, amb les excepcions previstes al Reglament mateix, per a la classificació de totes les canals, amb l'objecte d'efectuar un pagament equitatiu als productors en funció del pes i de la composició dels porcs que s'hagin lliurat a l'escorxador.
Així mateix, també han anat variant els mètodes de classificació autoritzats a l'Estat espanyol, la darrera actualització dels quals ha estat l'efectuada per la Decisió de la Comissió 2009/11/CE, de 19 de desembre, relativa a l'autorització de mètodes de classificació de les canals de porc a l'Estat.
En definitiva, el nou marc reglamentari de la classificació de canals de porc pretén centrar l'obligatorietat de la classificació sobre la base de la conformitat d'uns models comunitaris definits, que garanteixin una actuació uniforme en la classificació de les canals de porc i una compensació econòmica equitativa a les persones productores, aportant transparència al mercat pel que fa a la comercialització de les canals de porc, a les operacions comercials entre escorxadors i proveïdors de canals, i afavorint tant la qualitat dels productes com les rendes del sector productor.
Així mateix, el nou marc reglamentari permet als escorxadors i a les sales d'especejament modernitzar les seves indústries i adaptar-les a les necessitats productives i de qualitat per millorar la seva competitivitat en els mercats nacional i europeu.
Les noves disposicions comunitàries i l'aplicació del Decret 251/2005, de 22 de novembre, han posat de manifest la conveniència de modificar-lo per simplificar el compliment de les esmentades disposicions.
S'ha valorat la possibilitat d'aprovar les noves normes aplicables a Catalunya mitjançant la modificació de l'esmentat Decret, però s'ha optat per promoure l'aprovació d'un nou decret per tal de facilitar a les persones destinatàries el coneixement i l'aplicació de la normativa, sense haver d'operar amb dos textos, l'original i el modificat.
Des del punt de vista competencial, l'article 189 de l'Estatut d'autonomia de Catalunya estableix la competència de la Generalitat per aplicar i executar el dret de la Unió Europea en l'àmbit de les seves competències.
L'article 116 de l'Estatut estableix la competència exclusiva de la Generalitat en matèria d'agricultura, ramaderia i el sector agroalimentari, així com la regulació i l'execució sobre la qualitat, la traçabilitat i les condicions dels productes agrícoles i ramaders, i també la lluita contra els fraus en l'àmbit de la producció i la comercialització agroalimentàries.
Així mateix, cal tenir en compte els articles 9 i 10.e) de la Llei 18/2001, de 31 de desembre, d'orientació agrària de Catalunya, atès que aquest Decret s'inscriu en les previsions dels esmentats articles pel que fa a la lleialtat de les transaccions comercials.
D'altra banda, l'article 19 de la Llei 18/2001, de 31 de desembre, d'orientació agrària de Catalunya, estableix els elements definidors de l'administració agrària com a relacional i de serveis.
En aquest marc, es manté la comissió gestora del SIPCAP com a òrgan de col·laboració i consulta en les qüestions relacionades amb el sistema de pesatge, classificació i marcatge de les canals porcines, amb la participació de representants del sector i l'administració.
També es manté la base de dades del Sistema de gestió del pesatge, classificació i marcatge de les canals porcines (SIPCAP), que ha evidenciat la seva utilitat a efectes de disposar d'elements objectius per fer el seguiment i el control de les dades facilitades pels escorxadors de Catalunya que sacrifiquen setmanalment més de 5.000 porcs de mitjana anual, als quals els és aplicable el SIPCAP.
En l'elaboració d'aquesta disposició han estat consultades les organitzacions professionals agràries i les associacions vinculades al sector porcí, mitjançant el tràmit d'audiència i d'informació pública.
El Consell de Treball, Econòmic i Social de Catalunya ha emès dictamen preceptiu, en compliment del que estableix l'article 2.1.a) de la Llei 7/2005, de 8 de juny.
En conseqüència, d'acord amb l'article 26.e) de la Llei 13/2008, de 5 de novembre, de la presidència de la Generalitat i del Govern;
D'acord amb l'informe de la Comissió Jurídica Assessora;
A proposta del conseller d'Agricultura, Alimentació i Acció Rural, i d'acord amb el Govern,
Objecte, àmbit d'aplicació i definicions
Aquest Decret té els objectes següents:
1.1 Establir la regulació en matèria de pesatge, classificació i marcatge de les canals porcines, d'acord amb el Reglament (CE) núm. 1234/2007, del Consell, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles i el Reglament (CE) 1249/2008, de la Comissió, de 10 de desembre, pel qual s'estableixen disposicions d'aplicació relatives als models comunitaris de classificació de les canals de vacum, porcí, oví i la comunicació dels seus preus.
1.2 Regular el sistema de gestió del pesatge, la classificació i el marcatge de les canals porcines (en endavant SIPCAP).
2.1 Les normes de pesatge, classificació i marcatge de les canals porcines que s'estableixen són aplicables a tots els escorxadors de Catalunya, excepte en el cas que la seva autorització estigui limitada a sacrificar un nombre inferior a 200 porcs per setmana de mitjana anual o que només sacrifiquin porcs nascuts i criats en les seves pròpies instal·lacions i que especegin la totalitat de les canals obtingudes, d'acord amb el que estableixen el Reglament (CE) núm. 1234/2007 i el Reglament (CE) núm. 1249/2008, de 10 de desembre.
2.2 Queden excloses les canals porcines que no estiguin dins dels intervals de pes que preveu l'annex de la Decisió de la Comissió 2009/11(CE), de 19 de desembre de 2008, relativa a l'autorització de mètodes de classificació de les canals porcines a Espanya, així com els animals sacrificats d'urgència i les canals dels animals pertanyents a la raça ibèrica i els seus encreuaments, així com a qualsevol de les races autòctones de l'espècie porcina que recull el Reial decret 2129/2008, de 26 de desembre.
2.3 La gestió del sistema de pesatge, classificació i marcatge de les canals porcines (SIPCAP) que estableix l'article 1.2 és aplicable als escorxadors de Catalunya que sacrifiquin més de 5.000 porcs per setmana de mitjana anual.
Als efectes del que disposa aquest Decret, s'entén per:
a) Model comunitari de classificació de les canals de porc: el model establert segons l'annex V, apartat B, del Reglament (CE) 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
b) Canal de porc: el cos d'un porc sacrificat, dessagnat i eviscerat, sencer o dividit per la meitat de forma longitudinal.
c) Pes en calent de la canal: el pes de la canal després del dessagnat i fins transcorreguts 45 minuts.
d) Pes de la canal orejada: el pes de la canal al qual s'aplica una reducció del 2% del pes en calent.
e) Classificació de les canals de porc: procés pel qual s'estima el contingut de carn magra de la canal.
Les canals es classifiquen d'acord amb el que s'estableix a l'annex V, lletra B (II), del Reglament (CE) 1234/2007, del Consell, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
f) Marcatge: indicació sobre cada canal, en lletra majúscula, de la seva classe comercial o percentatge de carn magra estimada, d'acord amb la classificació establerta a l'annex V, lletra B (II), del Reglament (CE) 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
g) Contingut de la carn magra: el contingut avaluable d'acord amb els mètodes de classificació autoritzats per la Comissió Europea, d'acord amb l'establert en el primer paràgraf de l'annex V, lletra B (II), del Reglament 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
h) Identificació de les canals: marcatge de les canals classificades d'acord amb el model comunitari i segons el que estableix l'annex V, lletra B (V), del Reglament 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
i) Control oficial del sistema de pesatge, classificació i marcatge de canals porcines: conjunt d'actuacions, efectuades per part de l'autoritat competent, per tal de supervisar i controlar el compliment de les obligacions que en matèria de pesatge, classificació i marcatge de les canals porcines preveu la normativa comunitària i autonòmica, a tots els escorxadors de Catalunya que sacrifiquin més de 200 porcs per setmana de mitjana anual.
j) Gestió del sistema de pesatge, classificació i marcatge de canals porcines (SIPCAP): Conjunt d'actuacions que s'efectuen pel compliment de les obligacions que en matèria de pesatge, classificació i marcatge de les canals porcines preveu la normativa comunitària i autonòmica, incloent-hi el tractament de les dades corresponents que hauran de facilitar tots els escorxadors de Catalunya que sacrifiquin més de 5.000 porcs per setmana de mitjana anual.
k) Sondes manuals: equips de classificació automàtics que requereixen un/a operari/ària per al seu funcionament.
l) Equips automatitzats: equips de classificació automàtics que no requereixen un/a operari/ària per al seu funcionament.
m) Mètodes de classificació: procediments per estimar el contingut de carn magra de la canal d'acord amb la mesura física d'una o diverses parts anatòmiques de la canal de porc i que responen a un grau de tolerància màxima d'error estadístic de valoració.
n) Operador d'empresa alimentària: les persones físiques o jurídiques responsables d'assegurar el compliment dels requisits de la legislació alimentària en l'empresa alimentària sota el seu control.
Presentació, pesatge, classificació i marcatge de les canals porcines
4.1 Les canals tipus s'han de presentar sense llengua, sense pèls, sense unglots, sense els òrgans genitals, sense llard, sense els ronyons i sense el diafragma, d'acord amb l'establert a la lletra B.III de l'annex V del Reglament (CE) 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
4.2 No obstant això, i d'acord amb l'excepció prevista a l'annex V, lletra B (III), paràgraf segon, del Reglament (CE) 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles, tenint en compte algunes de les pràctiques comercials, les canals de porc també podran presentar-se sense les extremitats distals seccionades a nivell de l'articulació carpometacarpiana de les mans en el moment de ser pesades i classificades.
Pesatge, classificació i marcatge de les canals
a) Als efectes de l'aplicació de l'article 42, apartat 1, lletra b), del Reglament (CE) 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles, el pes correspon al pes de la canal en fred presentada segons el que preveu l'article 4.
b) La canal s'ha de pesar en el termini més breu possible després del dessagnat, sense que excedeixi els 45 minuts.
En el cas de les canals presentades sense les extremitats distals seccionades a nivell de l'articulació carpometacarpiana de les mans, i amb l'objectiu de poder fixar les cotitzacions de les canals de porc sobre una base comparable, s'han d'afegir 0,840 quilograms al pes registrat en calent.
Si no s'ha pogut respectar aquest termini, s'ha de disminuir el coeficient de reducció previst en 0,1 punts per cada quart d'hora o fracció que ultrapassi el termini de 45 minuts.
Les canals de porc s'han de classificar d'acord amb qualsevol dels mètodes i equips previstos en aquest Decret, i seguint el que estableix el model de classificació definit a l'annex V, apartat B (II), del Reglament (CE) 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
a) Immediatament després de la seva classificació, les canals de porc han de ser marcades amb la lletra majúscula que representi la classe de canal o el percentatge de carn magra estimada, d'acord amb el que estableix l'apartat anterior.
b) Les lletres o xifres de marcatge han de tenir, almenys, dos centímetres d'alçada.
El marcatge s'ha de realitzar mitjançant tinta no tòxica, indeleble i resistent a la calor, o mitjançant qualsevol altre mètode de marcatge permanent autoritzat.
c) Sense perjudici del que disposa l'apartat a) d'aquest apartat, es poden marcar les canals de porc amb una indicació que es refereixi al pes d'aquesta o altres indicacions que es considerin adequades, segons el model que estableix l'annex V, apartat B, del Reglament (CE) 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
d) Les mitges canals s'han de marcar en la cotna, a l'alçada del garró posterior o del pernil.
e) També es considera com a marcatge conforme a la normativa la col·locació d'etiquetes de manera que no es puguin treure sense ser malmeses.
5.4 No obstant el que disposa l'apartat 3, no és obligatori el marcatge de les canals, sempre que s'expedeixi una acta per part de l'escorxador que indiqui, per a cada canal, almenys les següents dades, sense perjudici del model homologat que la direcció general competent en la matèria de ramaderia estableixi:
a) Una identificació individual de la canal mitjançant qualsevol mètode inalterable, que garanteixi en tot moment la seva traçabilitat.
c) El contingut estimat de carn magra, segons defineix l'article 3.g) del present Decret.
Les actes s'hauran de conservar durant un mínim de 6 mesos, i ser compulsades com a originals el dia en que s'expedeixi per una persona encarregada de la funció de control.
En tot cas, per a poder ser comercialitzades sense especejar a un altre Estat membre, les canals s'hauran de marcar en conformitat amb el que estableix l'apartat 3, d'acord amb la designació de la classe que preveu l'apartat 2.
5.5 Sense perjudici del que preveu l'article 4, no es pot retirar cap teixit adipós, muscular o altre de les canals, abans que es pesin, classifiquin i marquin.
5.6 D'acord amb el que estableix l'annex V, lletra B(II), del Reglament (CE) núm. 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles, s'estableix una classe designada amb la lletra S, per a la canal amb un contingut de carn magra expressat en percentatge de pes en canal, del 60% o més.
5.7 Els escorxadors inclosos dins l'àmbit d'aplicació d'aquest Decret no poden comercialitzar les canals que no estiguin degudament pesades, classificades i marcades de conformitat amb el que estableixen aquest Decret i la normativa europea.
Mètodes d'avaluació del contingut de carn magra de les canals de porcí
De conformitat amb el que preveu l'annex V, lletra B.IV, apartat primer, del Reglament (CE) 1234/2007, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles, el contingut de carn magra s'avalua mitjançant els mètodes autoritzats per la Comissió Europea, segons la Decisió de la Comissió 2009/11(CE), de 19 de desembre de 2008, relativa a l'autorització de mètodes de classificació de les canals de porc de l'Estat, qualsevol altre mètode que en el futur pugui autoritzar la Comissió Europea mateixa.
7.1 Les bàscules utilitzades per al pesatge s'han d'adaptar a la normativa reguladora del control metrològic dels instruments de pesatge i han d'estar segellades per garantir la correcció i la transparència de les operacions de pesatge.
7.2 És responsabilitat dels escorxadors garantir el bon funcionament dels equips de pesatge i vetllar pel seu manteniment i control, les operacions bàsiques del qual consistiran en:
a) Diàriament, abans de l'inici de les operacions de pesatge de les canals, s'ha de verificar el funcionament correcte de les bàscules mitjançant un joc de pesos calibrats.
b) Periòdicament, amb la freqüència que estableixi la normativa reguladora del control metrològic dels instruments de pesatge, les bàscules han de ser calibrades per una entitat de certificació acreditada per tal de garantir el seu funcionament correcte.
c) S'ha de conservar la justificació documental tant de la verificació diària com del calibratge, durant un mínim de 6 mesos a disposició de l'autoritat competent.
8.1 Per a la classificació de les canals de porc a Catalunya, s'han d'utilitzar les sondes manuals i automàtiques que prèviament hagi autoritzat el Comitè de Gestió de la Carn de Porcí de la Comissió Europea, i que acordi el Departament competent en matèria de ramaderia i alimentació.
8.2 És responsabilitat dels escorxadors garantir el bon funcionament dels equips de classificació i vetllar pel seu manteniment i control, les operacions bàsiques del qual consistiran en:
a) Diàriament, abans de l'inici de la classificació de les canals, s'han de realitzar les operacions de verificació dels equips, de conformitat amb els protocols tècnics de control establerts per l'empresa proveïdora dels equips i amb els autocontrols efectuats per l'escorxador, sens perjudici que pugui existir un protocol oficialment establert.
b) Periòdicament, els equips de classificació han de ser calibrats per una entitat de certificació acreditada per tal de garantir el seu funcionament correcte.
c) S'ha de conservar la justificació documental, tant de la verificació diària dels equips de classificació, com de les periòdiques efectuades per una entitat de certificació, durant un període mínim de 6 mesos.
8.3 Els escorxadors han de garantir i acreditar la formació mínima necessària del personal per a utilitzar els equips de classificació manuals o automàtics.
Tractament de les dades obtingudes
9.1 Els escorxadors han de disposar de mecanismes adequats que permetin assegurar i garantir la traçabilitat en tot moment, incloent la correspondència entre la identificació de l'animal i la de la seva canal, i entre aquesta i les dades de les operacions de pesatge amb les dades de classificació de cada canal de porc.
9.2 Tots els escorxadors obligats a classificar les canals porcines, d'acord amb el que estableix l'article 5, han de portar un registre diari que vinculi la identificació individual de cada canal amb el seu pes en calent i amb el seu contingut estimat de carn magra o classificació.
Aquest registre, així com els albarans i documents de comunicació previstos a l'article 10, s'han de conservar durant un mínim de sis mesos.
Comunicació dels resultats de classificació
10.1 L'escorxador ha de comunicar per escrit o per mitjans electrònics el resultat de la classificació efectuada en cada canal.
Aquesta comunicació s'ha de lliurar a la part proveïdora d'animals o a la persona física o jurídica que n'ordeni el sacrifici, sens perjudici d'informar al ramader quan aquest ho sol·liciti expressament.
10.2 Aquesta comunicació ha d'incloure el pes de la canal, indicant-ne el moment en el qual s'ha efectuat la pesada i la forma de presentació, o sigui indicant si la presentació és amb o sense les extremitats distals seccionades a nivell de l'articulació carpometacarpiana de les mans.
Així mateix, s'ha d'especificar si es tracta del pes en fred o en calent, conforme s'estableix en l'article 5, així com el mètode de classificació utilitzat, d'acord amb l'article 6.
Actualització de les fórmules de classificació
Quan hi hagi constància d'algun canvi en les característiques de les canals porcines que es comercialitzen habitualment a Catalunya i que facin necessari modificar les constants utilitzades en les fórmules de classificació, el Departament competent en matèria de ramaderia i alimentació ha d'efectuar les actuacions pertinents, a fi i efecte que es pugui presentar la oportuna sol·licitud de modificació davant del Comitè de Gestió de la Carn de Porcí de la Comissió Europea.
Sistema de pesatge, classificació i marcatge de canals porcines (SIPCAP)
La finalitat del SIPCAP és establir un mecanisme d'interrelació entre els àmbits de la producció, la comercialització, la transformació, els escorxadors i l'administració agrària en l'aplicació del model comunitari de classificació de les canals porcines mitjançant:
a) La base de dades a què fa referència l'article 13, la qual permet el tractament estadístic de la informació relativa al pesatge, classificació i marcatge de les canals porcines facilitada pels escorxadors de Catalunya que estiguin autoritzats a sacrificar més de 5.000 porcs per setmana de mitjana anual a fi d'estimular el progrés tècnic i l'adequació de les orientacions productives a les necessitats del mercat agroalimentari.
b) L'existència de l'òrgan de participació a que fa referència l'article 14, necessari per garantir la interlocució entre els sectors afectats pel pesatge, classificació i marcatge de les canals porcines.
13.1 La base de dades del SIPCAP depèn de la direcció general competent en matèria de ramaderia del departament competent en matèria de ramaderia i alimentació, amb la finalitat de disposar d'elements objectius per:
a) Fer el seguiment i el control de les dades de pesatge, classificació i marcatge de les canals porcines que han de facilitar els escorxadors de Catalunya als quals és aplicable el SIPCAP.
b) Elaborar estudis d'interès per al sector i les empreses que l'integren i com a indicador objectiu del mercat.
13.2 Les dades del procés de pesatge, classificació i marcatge, obtingudes tant amb equips manuals com automàtics, han de ser facilitades, en suport informàtic, pels escorxadors de Catalunya als quals els és aplicable el SIPCAP i s'integren en la base de dades centralitzada, la titularitat de la qual correspon a la Generalitat mitjançant el departament competent en matèria de ramaderia i alimentació.
13.3 Els escorxadors de Catalunya afectats pel SIPCAP han de trametre a la base de dades de l'esmentat departament, amb la freqüència i requisits que aquest departament determini, les dades referents al pes, classificació i marcatge de forma individualitzada.
13.4 Els escorxadors de Catalunya afectats pel SIPCAP han de conservar durant un període de 6 mesos, a disposició de l'autoritat competent, les dades individualitzades de pesatge, classificació i marcatge de les canals, relacionades amb la data de sacrifici i el document de transport que acompanyi els animals fins l'escorxador.
13.5 El departament competent en matèria de ramaderia i alimentació ha d'informar a la Comissió Gestora del SIPCAP dels resultats globals obtinguts del processament de les dades a les quals fan referència els punts 2 i 3 d'aquest article, així com de qualsevol modificació que es produeixi en aquestes, les quals tenen la consideració de confidencials.
Sense perjudici de l'anterior, l'esmentat departament pot elaborar informes que reflecteixin les principals conclusions de la recopilació de les dades.
14.1 La Comissió Gestora del SIPCAP és un òrgan de col·laboració i consulta en totes les qüestions relacionades amb el sistema de pesatge, classificació i marcatge de canals porcines a Catalunya.
14.2 La Comissió Gestora del SIPCAP està adscrita al departament competent en matèria de ramaderia i alimentació, i té la seu als Serveis Centrals del departament, per bé que desenvolupa la seva actuació en tot el territori de Catalunya.
Funcions de la Comissió Gestora
La Comissió Gestora exerceix les funcions següents:
a) Informar i proposar, a la persona titular del departament competent en matèria de ramaderia i alimentació, la forma i els terminis amb els quals s'han de gestionar les dades resultants de les operacions de presentació, pesatge i marcatge de les canals porcines sacrificades a Catalunya, així com de les seves modificacions.
b) Proposar, a l'esmentat departament, les modificacions de la presentació de les canals en aplicació de les excepcions que preveu l'annex V, lletra B (III), del Reglament (CE) núm. 1234/2007 del Consell, de 22 d'octubre, pel qual es crea una organització comuna de mercats agrícoles i s'estableixen determinades disposicions específiques per a determinats productes agrícoles.
c) Proposar a l'esmentat departament la definició dels estudis en relació amb les dades recollides a la base de dades a què fa referència l'article 13 d'aquest Decret perquè es puguin obtenir els majors beneficis per a la part productora i escorxadors.
d) Proposar al departament les revisions i adaptacions d'aquest Decret, així com informar, a petició del departament, de les seves modificacions.
16.1 La Comissió Gestora del SIPCAP està integrada per les persones membres següents:
a) President/a, que serà el director/a general competent en matèria de ramaderia del departament competent en matèria de ramaderia i alimentació.
Fins a tres representants de l'esmentat departament.
Fins a sis representants de la part productora i comercialitzadora de porc de Catalunya.
Fins a sis representants dels escorxadors de Catalunya.
Fins a dos representants de l'Institut de Recerca i Tecnologia Agroalimentàries (IRTA).
c) Secretari/ària, que serà un/a funcionari/ària de l'esmentat departament, amb veu i sense vot.
16.2 El/la conseller/a del departament competent en matèria de ramaderia i alimentació ha de designar procurant una representació equilibrada de dones i homes, els i les representants del departament i de l'IRTA i ha de nomenar la resta de vocals de la Comissió Gestora, a proposta escrita de les entitats productores, comercialitzadores i dels escorxadors.
16.3 Si la matèria objecte de la sessió ho aconsella, el/la president/a de la Comissió Gestora pot requerir l'assistència de persones expertes i/o representants d'organismes públics i/o privats relacionats amb el sector.
16.4 Les persones membres de la Comissió Gestora tenen dret a percebre les indemnitzacions per raó d'assistència fixades per als òrgans col·legiats de l'Administració de la Generalitat de Catalunya, llevat del personal del Departament d'Agricultura, Alimentació i Acció Rural o de l'IRTA, el qual només pot acreditar aquests drets en relació amb l'assistència a reunions fora de l'horari laboral.
17.1 Per a l'exercici de les funcions que determina aquest Decret, la Comissió Gestora del SIPCAP ha de comptar amb el suport tècnic del departament competent en matèria de ramaderia i alimentació.
17.2 La Comissió Gestora s'ha de reunir ordinàriament almenys dos cops l'any, i extraordinàriament, quan la convoqui el/la president/a a iniciativa pròpia, del departament o d'un terç de les persones membres de la Comissió.
17.3 Els acords en el si de la Comissió Gestora del SIPCAP han de ser adoptats per majoria de vots una vegada aquesta hagi estat degudament deliberada.
17.4 La resta de qüestions referides al funcionament de la Comissió gestora del SIPCAP es regeixen, en allò que els sigui aplicable, per la normativa vigent que regula els òrgans col·legiats de l'Administració de la Generalitat de Catalunya.
Inspecció i control sobre el terreny de les operacions de pesatge, classificació i marcatge
18.1 La direcció general competent en matèria de ramaderia ha de portar a terme en les instal·lacions on es realitzin les operacions de pesatge, classificació i marcatge de canals porcines inclosos dins de l'àmbit d'aplicació d'aquest Decret, les operacions de control sobre el terreny i inspecció d'acord amb el que preveu l'article 24 del Reglament (CE) núm. 1249/2008, de la Comissió, de 10 de desembre de 2008, pel qual s'estableixen disposicions d'aplicació relatives als models comunitaris dels seus preus, i la Llei 14/2003, de 13 de juny, de qualitat agroalimentària.
En especial, s'han de controlar les actuacions següents:
a) En el pesatge de les canals de porc s'han de controlar específicament:
El correcte compliment dels punts inclosos a l'article 5.1.
La correcció de la presentació de la canal.
L'estat correcte de les bàscules utilitzades.
La correspondència entre les dades obtingudes de la pesada i les dades registrades, així com entre aquestes i les dades comunicades al proveïdor.
b) En la classificació de les canals de porc s'han de controlar específicament:
Les actuacions de classificació en els escorxadors que utilitzin sondes manuals i/o equips automatitzats.
L'estat correcte dels equips de classificació.
La correspondència entre les dades obtingudes de la classificació i les dades registrades, així com entre aquestes i les dades comunicades al proveïdor.
c) En el marcatge de les canals de porc s'ha de controlar específicament la correlació entre la identificació que porta la canal i la classificació realitzada.
d) En els instruments de mesura s'ha de comprovar la vigència de la verificació periòdica de les bàscules i dels altres aparells de mesura, sense perjudici de les competències sobre control metrològic que corresponguin a altres administracions.
18.2 El departament competent en la matèria de ramaderia i alimentació pot encarregar les actuacions materials d'inspecció i control en un organisme independent dels operadors d'empresa alimentària.
El resultat d'aquestes actuacions materials, juntament amb tota la documentació, s'ha de trametre al departament competent en matèria de ramaderia i alimentació per tal que procedeixi a realitzar les actuacions que consideri pertinents.
A la seva vegada, l'esmentat departament ha d'informar a la Comissió Gestora del SIPCAP dels resultats de les inspeccions i dels controls de forma global i sense aportar dades de caràcter personal.
Mesures a adoptar quan es detectin irregularitats i correcció de deficiències
En el cas en què de resultes d'una inspecció es detectin incorreccions en la presentació de la canal, el pesatge, classificació o marcatge de les canals, el departament competent en matèria de ramaderia i alimentació ha d'aplicar les mesures cautelars que estableix l'article 49 de la Llei 14/2003, de 13 de juny, de qualitat agroalimentària i, si s'escau, ha d'augmentar els controls, tant pel que fa al nombre de canals mostrejades com a la freqüència de les inspeccions, sense perjudici de les sancions que siguin procedents d'acord amb l'article 20.
Les obligacions que estableix aquest Decret s'integren en el marc de la protecció a la lleialtat en les transaccions comercials i de la qualitat dels productes agroalimentaris i, en conseqüència, el seu incompliment ha de ser sancionat d'acord amb el que estableix el títol IV de la Llei 14/2003, de 13 de juny, de qualitat agroalimentària.
Els òrgans competents per dictar resolució són:
a) El director o directora dels Serveis Territorials del Departament competent en matèria de ramaderia i alimentació, en el supòsit d'infraccions qualificades de lleus i greus.
b) El director o directora general d'Agricultura i Ramaderia, en el supòsit d'infraccions qualificades de molt greus.
22.1 Els escorxadors inclosos dins l'àmbit d'aplicació d'aquest Decret no poden comercialitzar les canals que no estiguin degudament pesades, classificades i marcades de conformitat amb les seves disposicions.
Es consideren infraccions les tipificades a l'article 53 de la Llei 14/2003, de 13 de juny, de qualitat agroalimentària, amb les especificacions següents:
a) Les inexactituds, errades o omissions en les dades o les informacions en l'etiquetatge, els documents d'acompanyament, els documents comercials, els registres, la retolació i la presentació tipus autoritzada de les canals porcines si aquestes inexactituds, errades o omissions no afecten la naturalesa, la identitat, la qualitat, les característiques, la composició, la procedència o l'origen de les esmentades canals, que siguin realitzades pels escorxadors inclosos dins l'àmbit d'aplicació d'aquest Decret.
b) Incórrer en discrepància entre les característiques reals de les canals porcines i les que ofereix l'escorxador com a operador agroalimentari, si es refereix a paràmetres o elements el contingut dels quals resta limitat per la reglamentació aplicable i l'excés o el defecte no afecta la pròpia naturalesa, la identitat, la definició reglamentària o la qualitat de les canals, o si les diferències no superen el doble de la tolerància admesa per la normativa vigent per al paràmetre o l'element de què es tracta.
c) La realització de tractaments, pràctiques o processos de pesatge, classificació i marcatge de canals porcines, d'una manera diferent a la que estableix aquest Decret, pels escorxadors inclosos dins el seu àmbit d'aplicació sempre que no afectin la composició, la definició, la identitat, la naturalesa, les característiques o la qualitat de les canals porcines.
a) Incomplir les clàusules d'autorització com a escorxador o els requisits exigibles i els terminis que estableix la normativa vigent.
b) No tenir o no aplicar els sistemes de pesatge, classificació i marcatge de canals porcines que estableix la normativa vigent.
c) La comercialització de canals porcines sense l'etiquetatge corresponent, els documents d'acompanyament, els documents comercials, la retolació, la presentació tipus autoritzada, que estableix la normativa vigent, o amb una informació que indueixi a engany en els receptors.
d) Que els escorxadors subjectes a aquest Decret no puguin garantir la correspondència entre les dades de les operacions de pesatge, classificació i marcatge de cadascuna de les canals de porc o no tinguin constatació de les entrades i les sortides dels productes i de les manipulacions, els tractaments i les pràctiques de pesatge, classificació i marcatge establertes en aquest Decret que s'hi han fet.
e) La comissió d'inexactituds, errades o omissions de dades o d'informació en l'etiquetatge, els documents d'acompanyament, els documents comercials, els registres, la retolació, la presentació tipus autoritzada i el marcatge de les canals porcines, si aquestes errades o omissions es refereixen a indicacions obligatòries que estableix la normativa vigent.
f) Dipositar canals porcines no pesades, classificades i marcades d'acord amb el que estableix aquest Decret en qualsevol instal·lació o mitjà de transport.
g) No presentar, o presentar fora del termini establert, les declaracions de les dades obtingudes en el procés de pesatge, classificació i marcatge de les canals porcines a què fa referència aquest Decret, o tenir inexactituds, errades o omissions en les declaracions d'aquestes dades, si els fets constitutius d'infracció afecten la naturalesa, la qualitat, les característiques, la composició, la procedència o l'origen de les esmentades canals.
h) Emprar equips o maquinària no autoritzats per la normativa vigent per realitzar les activitats de pesatge, classificació i marcatge relacionades amb la seva transformació i comercialització.
S'habilita al departament competent en la matèria de ramaderia perquè determini la freqüència dels controls sobre el terreny i la canalització de la tramitació de la notificació de les dades a la Comissió Europea.
Es deroga el Decret 251/2005, de 22 de novembre, pel qual s'estableixen les mesures d'implementació d'un sistema de pesatge, classificació i marcatge de canals porcines.
Aquest Decret entra en vigor l'endemà de la seva publicació en el Diari Oficial de la Generalitat de Catalunya.
Conseller d'Agricultura, Alimentació i Acció Rural